Hans Christian Schmidt (V), 2003-01-15:
Jeg vil bare sige, at troværdighed betyder utrolig meget for mig, og jeg kunne ikke drømme om at begynde at signalere, at jeg ikke har tillid til en bestyrelse eller til den direktør, der er ansat på vegne af en indstilling.
Jeg mener klart, at de er troværdige.
Når jeg end ikke har set en redegørelse fra en bestyrelsesformand, så vil jeg bare sige, at sådan handler vi ikke, og det synes jeg, vi alle sammen skal sige lige fra starten: Sådan bliver det, i hvert fald så længe jeg skal have med det at gøre.
Jeg vil ikke stå og nogen gisninger om nogle mennesker, der ikke har haft en mulighed for at forklare sig.
Det er ikke en rimelig måde at behandle ansatte på.
Og jeg vil i hvert fald ikke lægge navn til det.
Så skal et flertal tvinge mig til det.
Nu får man muligheden for at komme med den redegørelse, så skal jeg nok forholde mig til den.
Og jeg vil sige til hr. Torben Hansen, at som jeg kender hr. Torben Hansen, så skal jeg nu nok få et spørgsmål, sådan at jeg kan komme i salen og fortælle om, hvad redegørelsen indeholder. Det skal nok komme helt af sig selv.
Men jeg vil gerne sige, at det gør jeg også gerne, tager den debat.
Sådan er det.
På grundlag af de rapporter, jeg har fået, har jeg været ked af at skulle lægge øre til, at man står og siger, at rapporterne her fortæller, at papir kan brændes alt sammen, at det er det, der står i rapporten. Det er ikke overhovedet det, der står.
Og det vil jeg da sige er godt set.
Hvis det er alt for dyrt for os at genbruge de 5 pct., så skulle vi da gerne kunne tåle at høre, at vi måske så skulle gøre noget andet.
Jeg er godt tilfreds med, at bestyrelsen igen har truffet en beslutning om, at nu skal der laves en evaluering. Faktisk synes jeg, det går fint med det, og jeg har altså tillid.
Men nu beder jeg om den redegørelse, og derefter må man da såmænd gerne give en kommentar, men jeg har ikke kommentarer, før jeg har fået den redegørelse.
Hermed sluttede spørgsmålet.
Jeg vil starte med at svare på det sidste.
I forhold til et bestyrelsesmedlem, der har meddelt sin afgang og udtræden, så kan jeg kun sige, at jeg tager det til efterretning, som jeg i øvrigt ville gøre ved en hvilken som helst bestyrelse.
Og uanset hvad man hedder, og hvad man bestrider, så blander jeg mig altså ikke som minister i, at et medlem træder ud af bestyrelsen.
Jeg går ud fra, at jeg får en skriftlig tilkendegivelse fra et af mine bestyrelsesmedlemmer, og så forholder jeg mig til den, når jeg har fået den.
Jeg vil kun sige, at jeg ikke håber, det her vil overraske oppositionen.
Det vil være linjen.
Hvis nogen træder ud af en professionel bestyrelse, jeg har nedsat, så tager jeg det til efterretning.
Jeg troede bare, at hr. Keld Albrechtsen havde et glimt i øjet, for jeg hørte ham jo sige før, at han havde hørt godt efter, og at statsministeren jo gerne svarede, når hr. Keld Albrechtsen var til stede i Folketingssalen.
Og der sagde statsministeren jo, at jeg havde bedt bestyrelsesformanden om en redegørelse.
Jeg mener, det er en klar uskik, at politikere først nedsætter en professionel bestyrelse, de ingen instruktionsbeføjelser har over for, hvorefter de så begynder at kommentere alt mellem himmel og jord.
Nu beder jeg og har bedt min formand for bestyrelsen om en redegørelse.
Jeg vil gerne vide, hvad det er, der er sket.
Og det er det.
Det kan godt være, at man er uenig med mig, men sådan mener jeg, man behandler professionelle bestyrelser, og sådan mener jeg, man behandler professionelle i sådan en sag.
Det kan være nærliggende, at man også måske kan lade være med hele tiden at tænke sådan.
Så vil jeg sige omkring, at jeg også forstår, at hr. Eyvind Vesselbo har været ude at sige noget, at der synes
jeg, man skal spørge hr. Eyvind Vesselbo om, hvad hr. Eyvind Vesselbo mener om det.
Jeg konstaterer kun, at jeg har bedt om en redegørelse.
Og uanset, om det er hr. Eyvind Vesselbo, der har sagt noget, eller det er andre, så forholder jeg mig til de ting, når jeg har fået min redegørelse fra min bestyrelsesformand, og sådan er det. Til hr. Torben Hansen vil jeg bare sige, at når jeg har svaret på den ting og sagde, at jeg var enig med statsministeren, så var det, fordi jeg er blevet bedt om fra hr. Keld Albrechtsens side at bløde lidt op.
Og så er jeg jo nødt til at svare, at jeg er enig med statsministeren, hvorefter det står klart, at jeg ikke er blødt op.